Sjálfstæðisflokkurinn tapar miklu fylgi í NV-kjördæmi Sjálfstæðisflokkurinn hefur tapað miklu fylgi og Vinstri hreyfingin-grænt framboð hefur aukið mikið fylgi sitt á undanförnum vikum samkvæmt Þjóðarpúlsi Gallup . Könnunin var unnin af starfsfólki Capacent Gallup dagana 28. nóvember til 28. desember . Samkvæmt könnuninni fengi Framsóknarflokkurinn nú 17% atkvæða nú en fékk 16% í könnun fyrir einum mánuði síðan . Sjálfstæðisflokkurinn fengi 28% atkvæða nú en fékk 35% atkvæða fyrir um mánuði síðan og hefur því tapað miklu fylgi . Frjálslyndi flokkurinn fengi 16% atkvæða og er í sókn því fyrir mánuði síðan fékk flokkurinn 14% atkvæða . Samfylkingin fengi nú 15% atkvæða eða sama fylgi og í síðustu könnun . Vinstri-grænir fengju nú 25% greiddra atkvæða og eru í mikilli sókn því fyrir um mánuði síðan fékk flokkurinn 20% greiddra atkvæða . Fylgi Framsóknarflokksins í Norðvesturkjördæmi er það mesta sem flokkurinn fær á landinu öllu og sömu sögu er að segja af Frjálslynda flokknum . Fylgi Sjálfstæðisflokksins í kjördæminu er það minnsta á landinu og söku sögu er að segja af fylgi Samfylkingarinnar . Aðeins í Norðausturkjördæmi er fylgi Vinstri grænna meira eða 27% . Við síðustu Alþingiskosningar hlaut Framsóknarflokkurinn 21,7% greiddra atkvæða í Norðvesturkjördæmi , Sjálfstæðisflokkurinn hlaut 29,6% greiddra atkvæða , Frjálslyndi flokkurinn hlaut 14,2% , Samfylkingin 23,2% og Vinstri hreyfingin-grænt framboð hlaut 10,6% .